钦定古今图书集成/明伦汇编/闺媛典/第264卷 > 毛汝文妻刘氏
## 钦定古今图书集成/明伦汇编/闺媛典/第264卷 > 毛汝文妻刘氏

按《松阳县志》：刘氏，毛汝文妻。年二十四，子方幼，穉夫
病，不解衣者数月，割股进之，不效而殁。氏恸哭殒地，
曰：“生死同归，夫妇之义。”其伯翁应雷扶杖谕曰：“义莫
大乎存，孤死何为。倘天假衰髦，当不令若母子失所
也。”氏强起，抚二子，竟克成立。郡县交旌其门。年七十
八卒。